นายกฯ ขอพร พระสังฆราช ให้ 13 ชีวิต ปลอดภัย เชื่อมั่น จนท.ช่วยสำเร็จ (คลิป)
นายกฯ เตรียมเข้าเฝ้าขอพร สมเด็จพระสังฆราช ช่วยเหลือเด็ก-โค้ช ทีมฟุตบอล หมูป่าอะคาเดมีแม่สาย ได้สำเร็จ สั่งเพิ่มกำลังฝ่ายมั่นคงเข้าช่วย ติงคนทรงเข้าพื้นที่หวั่นย่ิงแย่ไปกันใหญ่ พร้อมวอนสื่ออย่าทำ จนท.ลำบาก ไล่บี้เอาข้อมูลรายงานทุก ชม.,เมื่อวันที่ 26 มิ.ย.61 ที่ท่าอากาศยานทหาร 2 กองบิน 6 ดอนเมือง พล.อ.ประยุทธ์ จันทร์โอชา นายกรัฐมนตรีและหัวหน้าคณะรักความสงบแห่งชาติ (คสช.) กล่าวถึงความคืบหน้าการค้นหาช่วยเหลือนักเตะที่เป็นนักเรียน 12 คน พร้อมโค้ช 1 คน รวมเป็น 13 คน ทีม หมูป่าอะคาเดมีแม่สาย ที่ไปเที่ยวชมถ้ำหลวง-ขุนน้ำนางนอน ต.โป่งผา อ.แม่สาย จ.เชียงราย แล้วหายตัวไปตั้งแต่วันที่ 23 มิ.ย.ว่า ตนเป็นห่วงเด็กๆ กับโค้ช ซึ่งขณะนี้ได้สั่งการให้ พล.อ.อนุพงษ์ เผ่าจินดา รมว.มหาดไทย ลงไปในพื้นที่แล้ว และทุกหน่วยงานในพื้นที่ก็ติดตาม ซึ่งตนเป็นกำลังใจให้ เดี๋ยวเราช่วยกันทุกแรงใจเชื่อว่าต้องสำเร็จ,พล.อ.ประยุทธ์ กล่าวต่อว่า ช่วงนี้ขอให้ระวังสภาพอากาศไปไหนมาไหน ให้ติดตามพยากรณ์อากาศ เพราะช่วงนี้เป็นหน้าฝน ดูว่าฝนจะมาตอนไหนอย่างไร เพราะถ้าไม่ติดตามก็จะเกิดอันตรายได้ ตนไม่อยากให้เกิดเหตุซ้ำแล้วซ้ำอีกไปเรื่อยๆ แต่ตนก็เชื่อมั่นในความสามารถในหน่วยงานต่างๆ ของเรา ก็คงประสบความสำเร็จได้ ตอนนี้ก็อยากให้สื่อให้กำลังใจให้ดีที่สุด ขอให้ทุกคนช่วยเป็นกำลังใจกับเจ้าหน้าที่ เด็ก และโค้ช รวม 13 คน ให้ปลอดภัยทุกคน วันนี้สั่งการหน่วยงานความมั่นคงเข้าไปเพิ่มเติมด้วย ที่ผ่านมาก็เป็นการทำงานในพื้นที่และกระทรวงมหาดไทย ถ้าทุกคนระดมการช่วยเหลือกันอย่างนี้โอเค,แต่ผมไปเห็นภาพอันหนึ่ง คนทรงเข้าไป ผมคิดว่ายิ่งทำให้แย่กันไปใหญ่ ขณะที่สื่อก็ต้องรอบ้าง บางทีเสนอข่าวไปทุกชั่วโมง เจ้าหน้าที่ก็กังวล ให้เขามีสมาธิในการทำงาน และค่อยๆ ฟังคำชี้แจงเป็นขั้นเป็นตอน ถามเขาทุกชั่วโมงบางทีเจ้าหน้าที่ลำบาก เดี่ยวพูดไปพูดมาจะขัดแย้งกัน ให้เวลาเขาสักหน่อย ทำงานอะไรทุกอย่างต้องใช้เวลา พล.อ.ประยุทธ์ กล่าว,พล.อ.ประยุทธ์ กล่าวด้วยว่า วันที่ 26 มิ.ย.เป็นวันมงคลเนื่องในโอกาสวันคล้ายวันประสูติสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ตนจะไปกราบขอพรให้กับคนไทย ให้กับเด็กและโค้ชรวม 13 คน เราก็ไม่อยากให้เกิดขึ้นมาอีก เราต้องช่วยกัน ชุมชนท้องถิ่น เราต้องเข้มแข็งกว่านี้,เมื่อถามว่า คนไทยอยากทราบความคืบหน้าการช่วยเหลือว่า มีสัญญาณแล้วหรือยัง พล.อ.ประยุทธ์ กล่าวว่า ยังไม่มี,ผู้สื่อข่าวรายงานว่า เวลา 15.00 น. วันที่ 26 มิ.ย.นายกฯ และภริยา มีกำหนดการนำรองนายกรัฐมนตรี และรัฐมนตรีประจำสำนักนายกรัฐมนตรี เข้าเฝ้าถวายเครื่องสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ ณ พระอุโบสถ วัดราชบพิธสถิตมหาสีมาราม
นายกฯเตรียมเข้าเฝ้าขอพรสมเด็จพระสังฆราชช่วยเหลือเด็ก-โค้ช ทีมฟุตบอล หมูป่าอะคาเดมีแม่สายได้สำเร็จ สั่งเพิ่มกำลังฝ่ายมั่นคงเข้าช่วย ติงคนทรงเข้าพื้นที่หวั่นย่ิงแย่ไปกันใหญ่ พร้อมวอนสื่อ
ประยุทธ์ จันทร์โอชา,นายกฯ,13 ชีวิต,ถ้ำหลวง,เด็กหายในถ้ำ,ข่าวทั่วไป